וינה טיפחה את אגון שילה (Schieles), את גוסטב קלימט (Klimt) ואת זיגמונד פרויד (Freud) ולכן היא ראויה לנצח למקום של כבוד על מפת התרבות האנושית. אולם, עבור רבים נשארה העיר מקום המבוצר במסורת מפוארת, לפעמים מפחידה. ממשלת אוסטריה ועיריית וינה הבינו, שחלק מהקלישאות הישנות כבר לא מתאימות למאה ה-21 ועל כן ישנו נסיון להמציא מחדש את וינה באמצעות השקעות באדריכלות רדיקלית ובאמנות ברמה עולמית. וינה מוכנה לשינוי, אבל כזה שישמר גם את טעם העבר.
ראשיתה של העיר במבצר רומאי בשם וינדובונה. סביב המבצר קמה עיר, שהיא עצמה נחשבה ל"מבצרה של הנצרות" כאשר ניסו התורכים לפלוש דרכה למערבה של אירופה. הם נהדפו פעמיים – בשנים 1529 ו-1683. במרוצת הדורות השתלטה שושלת ההאבסבורגים על חלק גדול של היבשת והפכה את וינה לאחת הבירות החשובות בעולם. עושר רב זרם לוינה ובמאה ה-18 הוקמו בה בנייני ציבור גדולים, מקושטים בפסלים, מרוצפים בשיש, שהעניקו לה את אופייה הבארוקי. במאה ה-19 הוסרו חומות העיר העתיקה ובמקומן נסלל רחוב המכונה טבעת, המקיף את העיר הפנימית.
וינה היוא קודם כל מוסיקה קלאסית – בית היוצר המוסיקלי של תרבות המערב. במאות ה-18 וה-19 חיו ויצרו בה גדולי המוסיקאים של כל הזמנים: היידן, מוצרט, בטהובן, בראהמס, שוברט, ברוקנר, מאהלר, ושטראוס. במלחמת העולם השניה נהרס חלק מהעיר ובתום הקרבות היא בותרה בין ארבעה צבאות כיבוש. רק לאחר שעזבו הסובייטים את וינה ואת אוסטריה בכלל בשנת 1955, העיר חזרה לאיתנה.
זו אמנם לא אותה וינה מפוארת של ימי קדם, אבל בניני בארוק רבים נשתמרו יפה. סגנון החיים הוינאי כולל ישיבה בבתי קפה, אוכל טוב ושטרודל וינאי עם גלידת וניל.
וינה משמשת היום כמקום מושבם של האו"ם ושל מספר של ארגונים בינלאומיים. ולמרות ששלטון ההאבסבורגים עבר, היכולת שלהם לשליטה עצמית נשאר: יחד עם גרמניה ודנמרק, אוסטריה היא אחת מהמדינות היציבות והבריאות כלכלית באירופה.
סיור באוטובוס - למגיעים לעיר לראשונה מומלץ לערוך סיור מודרך בן שלוש שעות וחצי באוטובוס המסייר ברוב האתרים המרכזיים בווינה (Vienna Sightseeing). סיורים אלה יוצאים מדי יום בבוקר ובצהריים מבניין האופרה ומהמלונות בעיר. סיורים אלה מוצעים ע"י Vienna Sightseeing Tours, Cityrama או Red Bus City Tour.
כרטיס הנחות - במחיר 18.50 יורו כדאי לקנות כרטיס Wien Karte לשלושה ימים המציע למעלה מ-210 הנחות לאטרקציות שונות, החל ממוזיאונים ועד חנויות וכן כרטיס חופשי לנסיעה ברכבת התחתית, באוטובוסים ובחשמליות במשך שלושת הימים. את הכרטיס ניתן לרכוש באתר האינטרנט, בנמל התעופה, בבתי המלון, במשרדי נסיעות, בתחנות הרכבת ובמרכזי מידע לתיירים בווינה.
אפשר להזמין מלונות דרך אתר 1st-vienna-hotels.com ובאתר הרשמי שלהעיר.
אקלים חודשי השיא בתיירות הקיץ הם מיוני עד ספטמבר. בחורף, הצפיפות בווינה יורדת וכך גם תעריפי המלונות. בין דצמבר לבין סוף מרץ אתרי הסקי מתמלאים ביתר שאת ווינה יכולה לשמש כתחנת מעבר נפלאה אל הסקי וממנו.